1. Otayotgan tong misol yorug’ bo’lsin kelajak, pok ruhingiz qo’llasin, farzandingiz kutajak.

Ushbu gapda fe’l turkumiga mansub yasama so’zlar nechta?

A) 5 ta B) 4 ta C) 3 ta **D)** 2 ta

2. Qaysi gapda ishora fe’li ishtirok etgan ?

A) U barchasiga rozi ekanligini aytdi.

B) U « Seni yomon ko’raman » demoqchiday baqrayib turardi.

C) Uning imo-ishoralarini onasidan bo’lak hech kim tushunmas edi.

**D)** Tosh otish bilan bitmagan ishni qosh qoqish bilan bitirdi.

3. Qaysi gapda yasovchi asosi orttirma nisbatdagi fe’l bo’lgan so’z mavjud?

A) Bu gaplarning barisini Hafiza xomush va oqilona tinglab, Umidning hamma fikrlariga qo’shilishini bosh qimirlatib bildirardi.

B) Onam har gal xokandozni bo’shatganida qop-qora chang ko’tariladi.

C) Bizning davrimizda “o’chirg’ichli qalam”, “o’chirg’ichsiz qalam” degan so’zlar yo’q edi.

**D)** Bu qushlar polaponlarini ikki oy to’lmasdanoq uchirma qilishadi va biroz muddatdan so’ng ularni bir umrga yo’qotishadi.

4. *“Foydali ilmlarni o’rgatuvchi odamning gunohi kechirilishini so’rab, har bir narsa, hatto dengizdagi baliqlar ham istig’for aytadilar”* gapda fe’lning qanday vazifa shakllari qo’llanilgan?

A) harakat nomi va sof fe’l

B) harakat nomi, ravishdosh va sof fe’l

**C)** harakat nomi, sifatdosh, ravishdosh va sof fe’l

D) harakat nomi, sifatdosh va sof fe’l

5. Qaysi gapda asosining tarkibi fe’l yasovchi qo’shimchalarga teng bo’lgan tovushlardan iborat so’z ishtirok etgan ?

A) Garchi jafo emaskan, Oshiq « Kuydim », - demaskan.

**B)** Taqdir mendan yuz burma, Sevganimdan ayirma.

C) Laylim, sado bergin, izlaring qayda ?

D) Qalbim jo’shqinligi jo’shqin soyda bor.

6. Qaysi gapda *bermoq* ko’makchi fe’li davomlilik, takroriylik ma’nolarini bildirmagan?

A) U suv tashib, xumlarga quya berdi.

B) Sening mushtingni yeya berib, jonimda jon qolgan emas.

**C)** Hadeb katta shaharda yashay berish ham odamni diqqinafas qilib yuboradi.

D) Nimadir demoqchisan, ayta ber, qo’rqma.

7. Mana shunday sharoitda har jihatdan bilimdon va til biladigan kishini ko’rsangiz, og’zingiz ochilib qolishi turgan gap edi.

Berilgan gapda fe’lning qanday vazifa shakllari qo’llangan ?

**A)** 1 ta harakat nomi, 2 ta sifatdosh, 1 ta sof fe’l

B) 1 ta harakat nomi, 1 ta sifatdosh, 1 ta ravishdosh, 1 ta sof fe’l

C) 1 ta harakat nomi, 2 ta sifatdosh, 1 ta ravishdosh, 1 ta sof fe’l

D) 1 ta harakat nomi, 1 ta sifatdosh, 1 ta ravishdosh

8. Yuzungni oftobini ko’rub hayron bo’lub qoldim,

Falakg’a qo’l uzotib shamsi anvarni olib bo’lmas.

Gapda qo’llangan *bo’lmoq* fe’llarining vazifasi qaysi bandda to’g’ri ko’rsatilgan ?

**A)** 1- gapda qo’shma fe’lning, 2-gapda ko’makchi fe’lli so’z qo’shilmasining tarkibiy qismi bo’lib kelgan.

B) 1-gapda ko’makchi fe’lli so’z qo’shilmasining, 2-gapda qo’shma fe’lning tarkibiy qismi bo’lib kelgan.

C) 1-gapda ham, 2-gapda ham ko’makchi fe’lli so’z qo’shilmasining tarkibiy qismi bo’lib kelgan.

D) 1-gapda ham, 2-gapda ham qo’shma fe’lning tarkibiy qismi bo’lib kelgan.

9. Qaysi gapda ikki to’liqsiz fe’l ketma-ket qo’llangan ?

**A)** Garchi jafo emaskan, Oshiq « Kuydim », - demaskan.

B) Derlar : « Orzuga ayb yo’q », Meni sevib qolsayding.

C) Bor ekan-da yo’q ekan, och ekan-da to’q ekan.

D) Beshta yanga yig’ilib, bitta ona bo’lolmas.

10. Bir g’aribning ko’nglini shod aylasang,

Yo’l bosib Ka’ba sari bormoq abas.

Baytda fe’lning qanday vazifa shakllari qo’llangan?

A) harakat nomi, sifatdosh, sof fe’l

**B)** harakat nomi, ravishdosh, sof fe’l

C) harakat nomi, sof fe’l

D) sifatdosh, ravishdosh, sof fe’l

11. Kimki o’rganishni or bildi,

Har qadamda o’zni xor bildi.

Ergash gapning kesimi qaysi mayl ma’nosini ifodalagan?

A) xabar B) buyruq **C**) shart D) maqsad

12. Qaysi bandda berilgan fe’llardan ikkinchisi *hurmat, kamtarlik* ma’nolarini ifodalaydi?

**A)** qildim – qilindi B) aytib – aytiboq C) kelib ketdi – kelib-la ketdi

D) yozdi – yozdirdi

13. Ajdodlarim yotgan xokni,

Bermagayman hech qachon!

Bu zaminning har zarrasi,

Qalbimga ildiz otgan.

Ushbu she’riy parchada xabar maylidagi nechta fe’l mavjud?

A) 1 ta **B)** 2 ta C) 3 ta D) Mavjud emas

14. 1) qochoqni tutmoq ; 2) parda tutmoq ; 3) ro’za tutmoq ; 4) suv tutmoq ; 5) o’zini tumoq

*« Qo’y-qo’zilarning ma’rashi ko’chani tutgan edi »* gapidagi *tutmoq* fe’lining shakldoshi qaysi misolda ishtirok etgan ?

A) 1,3 B) 2,3,4,5 C) 3,5 **D)** Misollarning barchasida bir so’zning turli ma’nolari keltirilgan

15. Qizartib chehra maydin oshiqi zoringni kuydurma,

Yuzingga bodadin o’t solma, gul uzoringni kuydurma.

Gapda fe’l turkumiga mansub so’zlar qaysi nisbat shaklida qo’llangan?

A) 1 ta aniq, 2 ta orttirma B) 2 ta aniq, 2 ta orttirma **C)** 1 ta aniq, 3 ta orttirma D) 2 ta orttirma

16. Qaysi bandda keltirilgan qo’shimchalar fe’ldan ifodalangan harakatning shaxslarga munosabatini bildiradi ?

**A) –**m, -ng, -man B) –il, -in, -ish C) –di, -gan, -yotir D) –moq, -gan, -ib

17. Zamon qo’shimchalaridan qaysi biri –a ravishdosh shakliga qo’shiladi?

**A)** hozirgi zamonning –yotir qo’shimchasi

B) kelasi zamonning –y qo’shimchasi

C) o’tgan zamonning –di qo’shimchasi

D) kelasi zamonning –r qo’shimchasi

18. Qaysi qatordagi gapda ravishdosh yasovchi qo’shimcha yetakchi fe’l bilan ko’makchi fe’lni bog’lashga xizmat qilgan?

1) Sayohatchilar qorong’I tushguncha manzilga yetib keldilar.

2) Kampir ham o’z vaqtida keldi-qoldi.

3) Usta Alim qo’shnisining yerini sotib oldi.

4) Dadasi yangi uy uchun kerakli jihozlarni olib keldi.

A) 1,2,3,4 B) 1,2 C) 1,3,4 **D)** faqat 1

19. E, ishonasanmi, avvaliga ko’zlarimga ishonmadim: nahotki, o’zimizning Qosim sahnada qo’shiq aytyapti.

Fe’l zamonini aniqlang.

A) hozirgi zamon **B)** o’tgan zamon C) kelasi zamon D) Zamon ma’nosi yo’q

20. *Sezdi* va *his qildi* fe’llarining ma’no turlari qaysi bandda to’g’ri ko’rsatilgan?

A) sezdi – sezgi fe’li; his qildi – tafakkur fe’li

B) sezdi – ruhiy holat fe’li; his qildi – tabiiy holat fe’li

C) sezdi – sezgi fe’li; his qildi – ruhiy holat fe’li

**D)** Har ikkovi ham sezgi fe’li

21. Fe’lning qaysi qo’shimchali shakli uch xil bo’lishsizlik shakliga ega?

A) – moqchi B) – moqda **C)** –gan D) –di

22. Qaysi qatorda ko’rsatilgan fe’l shakli uning munosabat shakli hisoblanmaydi ?

A) chopqiladi B) qarama C) borsam **D)** indamasdan

23. Ammo Saidiy hafta sayin jurnalning oxirgi sahifasida o’z ismini “bosilmaydi” bezagi bilan ko’ravergandan so’ng, yozuvchi bo’lish uchun o’zining tutgan yo’li to’g’ri ekaniga shubhalana boshladi.

Ushbu gapda nechta sodda yasama so’z fe’lga yasovchi qo’shimcha qo’shish orqali hosil qilingan?

A) Bunday so’z berilmagan B) 1 ta **C)** 2 ta D) 3 ta

24. Shart mayliga orzu-istak ma’nosini qo’shadigan vosita berilgan javobni toping.

A) emas B) lozim C) kerak **D**) edi

25. Ko’makchi fe’lli so’z qo’shilmasi qaysi gapda mavjud?

A) Poyingga bosh qo’yib o’lsam, “Mening telbam”, - deya, erkam, yig’larmisan?

B) Ko’zimdan yosh bo’lib oqmoqda sog’inch, ag’rimga tosh bo’lib botmoqda sog’inch.

C) Oyog’ingni quchib yig’lagim keldi.

**D)** Sevib qolganman-o, yonib qolganman, Bir ko’rishda, jonim, kuyib qolganman.

26. Qaysi fe’llardan –ar shakli orqali orttirma nisbat hosil qilish mumkin?

1) ayt; 2) chiq; 3) to’l; 4) qayt; 5) uch.

**A)** 2,4 B) 1,2,4 C) 1,2,3 D) 1,5

27. Fe’lning qaysidir vazifa shaklidan ikkita qo’llangan gapni toping.

A) Odamlar sizni qattiq hurmat qilishadi, opa, - dedi Kamol astoydil kuyunib, - sha’ningizga dog’ tushiradigan bunaqa ishlarga izn bermang.

B) Biror xalqning axloqini bilmoq uchun uning adabiyoti bilan tanish.

C) Or – bu o’ziga nomunosib yoki ep ko’rilmagan ishdan, narsadan xijolat tortish, uyatish, uyat va nomus qilish tuyg’usidir.

**D)** Bola boshini qo’llari orqasiga qo’yib, Boysun tog’I uzra charx urayotgan bulutlarga qarab jim qoldi.

28. Keng fe’l, ketmas davlat bersin.

Ushbu gapda qo’llangan fe’lning maylini aniqlang.

A) 1-si xabar, 2-si buyruq-istak B) 1-si shart, 2-si buyruq-istak

**C)** buyruq-istak D) ijro

29. Qaysi qatorda keltirilgan so’z jismoniy holat fe’li hisoblanmaydi ?

A) og’ridi **B)** uxladi C) sog’aydi D) charchadi

30. O’zbek tilida fe’llar leksik-grammatik xususiyatlariga ko’ra qanday turlarga bo’linadi ?

**A)** mustaqil va yordamchi B) o’timli va o’timsiz C) tuslanadigan va tuslanmaydigan D) tub va yasama

31. Qaysi vazir g’iybat gaplarni aytsa, uydirma gaplarga quloq solsa, jabr-zulm qilsa, o’ziga yoqmagan kishilarni yo’qotish payiga tushsa, uni vazirlikdan tushirish lozim.

Qaysi nisbat shaklidagi fe’llar qo’llangan ?

A) aniq va o’zlik B) aniq, o’zlik, orttirma **C)** aniq va orttirma D) aniq va birgalik

32. Qaysi vazir g’iybat gaplarni aytsa, uydirma gaplarga quloq solsa, jabr-zulm qilsa, o’ziga yoqmagan kishilarni yo’qotish payiga tushsa, uni vazirlikdan tushirish lozim.

Noto’g’ri mulohazani aniqlang.

A) Gapda sifat vazifasida kelgan ot mavjud.

B) Fe’l yasovchi qo’shimcha qo’llangan.

C) 13 o’rinda ism qo’llangan.

**D)** Gapda fe’lning barcha vazifa shakllari uchraydi

33. Qaysi gapda orttirma nisbat shaklidagi fe’l qo’llanmagan?

1) Donishmandlar yalqovlik muhtojlik eshigi ikanligini uqtirganlar.

2) Navoiy ota va onani oy-u quyoshga o’xshatgan.

3) Olimlarni ortiqcha saodatga intilish saodatni qo’lga kiritishga to’sqinlik qilishligini aytishgan.

A) 1,2,3 B) faqat 2 C) faqat 3 **D)** Barchasida qo’llangan

34. Qaysi nisbat yasovchi qo’shimcha orttirma nisbat hosil qiluvchi qo’shimchadan oldin qo’shilishi mumkin?

A) birgalik B) majhul **C)** o’zlik D) o’zlik va majhul

35. Endi qaytarilmasin!

Fe’l nisbatini aniqlang.

A) aniq nisbat B) o’zlik nisbat **C)** majhul nisbat D) orttirma nisbat

36. Bajaruvchining ta’siri bilan boshqa shaxs yoki narsa tomonidan bajarilgan harakat yoki holatni bildiruvchi fe’l qaysi gapda ishtirok etgan ?

A) Kimligini, qayerda yashashini surishtir.

**B)** Qo’lingdan kelgancha chiqar yaxshi ot.

C) Gapir, kuchuk qayerda ?

D) Baxtliman janglarda yarasam...

37. Quy, mezbonim, ammo had bilan,

Bog’ing aro turfa gullar bor.

Oqshom menga niqob ostidan

Ohu ko’zin suzdi gulruxsor.

So’nggi misradagi fe’l qaysi bandda o’z ma’nosida qo’llangan?

A) Kechqurun osh suzsak, bir nasiba kam…

B) Mening kemam suzmas ortiq, langar tashlagan.

C) Akbarali avval tepada suzib borayotgan bulutlarni ko’rdi.

**D)** Ikkisi ham bo’yinlarin egishub, shoxlarin shoxlariga qo’yushub, chunon suzishdilarki, oxirda suvga yumalab tushub, ikkisi ham suvda g’arq bo’ldi.

38. Onam shu qadar jon holatda oldinga tashlandilarki, o’zlarini to’xtata olmay, ko’ksilari bilan ravon derazasi raxiga zarb bilan urildilar, shunda ham to’xtamay boshlarini ichkariga suqib, bo’ynilarini cho’zib – butun vujudlari ko’zga aylanib, qaldirg’ochning uyasi tomon qarashga intildilar.

Fe’l turkumiga mansub so’zlar qaysi nisbatda ekanini aniqlang.

A) 6 ta aniq, 2 ta o’zlik, 1 ta orttirma

B) 6 ta aniq, 1 ta o’zlik, 1 ta orttirma

C) 5 ta aniq, 1 ta o’zlik, 1 ta majhul, 1 ta orttirma

**D)** 7 ta aniq, 2 ta o’zlik

39. Orttirma nisbat ma’nosi kuchaygan so’zni aniqlang.

A) surishtirishdi **B)** o’qittirmoq C) gapirtirma D) bildirib qo’ygin